Activision

Activision – amerikiečių įmonė, platinanti kompiuterinius žaidimus (praeityje užsiėmė ir jų kūrimu), priklausanti prancūzų konglomeratui „Vivendi SA“. Įkurta 1979 m. spalio 1 d.Activision – Investor Relations: Historical Timeline . Activision.com. ir buvo pirmoji pasaulyje nepriklausoma kompiuterinių žaidimų, skirtų žaidimų konsolėms, gamintoja ir platintoja. Dabar „Activision“ yra viena didžiausių kompiuterinių žaidimų platintojų pasaulyje, 2007 m. JAV ji buvo pirmoje vietoje.

2007 m. gruodžio 2 d. buvo pranešta, kad „Vivendi“ žada įsigyti „Activision“ įmonę. 2008 m. liepos 9 d. „Activision“ susijungė su „Vivendi Games“ ir suformavo naują bendrovę – „Activision Blizzard“.Regarding Vivendi – Activision merger and expectations. „Activision“ ir toliau egzistuoja, tik kaip dukterinė „Activision Blizzard“ įmonė, ir toliau kuria ir leidžia tokius žaidimus, kaip „Call of Duty“, „Guitar Hero“ bei bendrovei „Vivendi“ priklausančias „Crash Bandicoot“ ir „Spyro the Dragon“ serijas.

 Istorija 

Anksčiau žaidimų konsolių žaidimus platindavo patys kūrėjai, pvz., „Atari“ buvo vienintelė žaidimų, skirtų Atari 2600 konsolei platintoja. Dėl to nukentėdavo kūrėjai. Jie negaudavo honorarų bei kreditų už pelningai parduotus žaidimus. Todėl programuotojai atsisakydavo savo projektų. „Activision“ tapo pirmąja 2600 konsolei skirtos programinės įrangos platintoja. Kitaip nei „Atari“, kompanija rėmė žaidimų kūrėjus.

Įmonę įkūrė Džimas Levis, Ričardas Makmoras ir buvę „Atari“ programuotojai Deividas Kreinas, Laris Kaplanas, Alanas Mileris ir Bobas Vaithedas. Pastarųjų programuotojų, kurie buvo suprojektavę daugiau kaip pusę „Atari“ žaidimų, pasitraukimas iššaukė teismo procesus tarp abiejų kompanijų, kurie tęsėsi iki 1982 m. Konsolių žaidimų rinkai smunkant žemyn, „Activision“ pradėjo kurti žaidimus namų kompiuterių rinkai bei įsigyti mažesnius žaidimų leidėjus.

1982 m. „Activision“ išleido „Pitfall!“, kuris, manoma, buvo pirmasis platformer žanro žaidimas ir taip pat pelningiausias žaidimas, skirtas Atari 2600 konsolei. Žaidimo sėkmė kūrėjus paskatino sukurti daugelį klonų ir šis žanras tapo pagrindu 1980-ųjų metų žaidimams. Pasirodo ir šio žaidimo žaidimo automatų.

1986 m. birželio 13 d. „Activision“ susijungė su dialogais paremtų nuotykių žaidimų kūrimo pradininke „Infocom“. Džimas Levis labai mėgo šios kompanijos žaidimus. Maždaug po šešių mėnesių Briusas Deivisas perėmė vadovavimą įmonėje. Deivisas nuo pat pradžių buvo prieš susijungimą, jo vadovavimas buvo itin griežtas. Galop 1989 m. po kelių nuostolingų metų, „Activision“ uždarė „Infocom“ studiją, pakviečiant tik 11 iš 26 įmonės darbuotojų persikelti į „Activision“ būstinę Silicio slėnyje. Penki sutiko.Down From the Top of Its Game: The Story of Infocom, Inc.  praneša MIT.

1988 m. „Activision“ be video žaidimų kūrė ir kitokias programas, pavyzdžiui verslo taikomąsias programas. „Activision“ pakeitė pavadinimą į „Mediagenic“ tam, kad jos pavadinimas atspindėtų visą įmonės veiklą. Kontroliuojant „Mediagenic“ įmonei, „Activision“ tęsė žaidimų platinimus įvairioms platformoms, kaip kad Nintendo Entertainment System, Sega Master System, Atari 7800, Atari ST, Commodore 64 bei Amiga.

 Naujoji era 
Kompanijai atėjo sunkus metas. Slegiamą milijoninių nuostolių, patirtų po patentų teisminių procesų, „Mediagenic“ įmonės vadovavimą perėmė Robertas Kotikas (Robert Kotick). Norint išvengti bankrutavimo, „Mediagenic“ susijungė su „The Disc“ kompanija.

1992 m. įmonė susigrąžino ankstesnįjį pavadinimą, persikėlė į Santa Moniką, Pietų Kalifornijoje ir nusprendė užsiimti tik žaidimų kūrimu bei platinimu.

1991 m. „Activision“ išleido 20-ties „Infocom“ žaidimų CD rinkinį pavadinimu „Prarastieji Infocom lobiai“ (). Rinkinio sėkmė, paskatino išleisti antrąjį 11 žaidimų rinkinį – „Prarastieji Infocom lobiai II“.

1989 m. įmonė išleido „MechWarrior“, paremtą bendrovės „FASA“ žaidimu – „BattleTech“. 1995 m., po dvejų metų atidėliojimo dėl vidinių nesutarimų, išleido „MechWarrior 2“. Dėl šitų atidėliojimų „FASA“ nepratęsė licencijos teikimo sąlygų. „Activision“ į tai atsakė išleisdama dar kelis „MechWarrior 2“ pavadinimo žaidimus, nepažeidžiant licencijos sąlygų. Tai buvo „NetMech“, „MechWarrior 2: Ghost Bears Legacy“ ir „MechWarrior 2: Mercenaries“. Visa „MechWarrior 2“ serija uždirbo per $70 mln. JAV dolerių.MechWarrior History.

„Mechwarrior 2“ variklis buvo panaudotas „Interstate '76“ (1997) ir „Battlezone“ (1998) žaidimuose.Mechwarrior History.

 Susijungimas su „Vivendi“ 
2007 m. gruodžio mėn. buvo pranešta, jog „Activision“ ketina susijungti su „Vivendi Games“, kuriai priklauso žaidimų kūrėjas ir platintojas „Blizzard“. 2008 m. buvo suformuota nauja bendrovė – „Activision Blizzard“, jos vadovu tapo buvęs „Activision“ vadovas Robertas Kotikas. „Vivendi“ yra didžiausia grupės akcininkė. Įmonės vertė apytikriai yra $18,9 mlrd., daugiau už „Electronic Arts“, kurios vertė siekia $14,1 mlrd.Activision-Vivendi to Shake Up Games Biz .

2011 m. vasario 9 d. „Activision“ pranešė, jog nutraukia anksčiau buvusios pelningos „Guitar Hero“ frančizės gamybą, įvykių eigoje buvo atleista apie 500 darbuotojų. Vėliau buvo pranešta, kad serijos plėtojime daroma pertrauka.

 Studijos 
 Activision filialai Dabartinės 
 „7 Studios“ Los Andžele, Kalifornijoje, Solt Leik Sityje, Jutoje ir Taipėjuje, Taivane, įkurta 1999 m., įsigyta 2009 m. balandžio 6 d.
 „Beenox“ Kvebeke, Kanadoje, įkurta 2000 m. gegužės mėn., įsigyta 2005 m. gugužės 25 d.
 „Bizarre Creations“ Liverpulyje, Anglijoje, įkurta 1987 m. kaip „Raising Hell Productions“, 1994 m. pakeistas pavadinimas, įsigyta 2007 m. rugsėjo 26 d.Activision Acquires U.K. Game Developer Bizarre Creations . Activision.com.
 „Budcat Creations“ Las Vegase, Nevadoje, įkurta 2000 m., įsigyta 2008 m. lapkričio 10 d.
 „DemonWare“ Dubline, Airijoje ir Vankuveryje, Britų Kolumbijoje, Kanadoje, įkurta 2003 m., įsigyta 2007 m. gegužės mėn.
 „FreeStyleGames“ Lemingtone, Anglijoje, Jungtinėje Karalystėje, įkurta 2002 m., įsigyta 2008 m. rugsėjo 12 d.
 „High Moon Studios“ San Diege, Kalifornijoje, įkurta 2001 m. balandžio mėn. kaip „Sammy Entertainment“, įsigyta bendrovės „Vivendi Games“ 2006 m. sausio mėn.
 „Infinity Ward“ Los Andžele, Kalifornijoje, įkurta 2002 m., įsigyta 2003 m. spalio mėn.
 „Neversoft“ Los Andžele, Kalifornijoje, įkurta 1994 m. liepos mėn., įsigyta 1999 m. spalio mėn.
 „Radical Entertainment“ Vankuveryje, Kanadoje, įkurta 1991 m., įsigyta 2005 m.
 „Raven Software“ Madisone, Viskonsine, įkurta 1990 m., įsigyta 1997 m.
 „Sledgehammer Games“ Foster Sityje, Kalifornijoje, įkurta 2009 m. liepos 21 d.
 „Toys For Bob“ Novato, Kalifornijoje, įkurta 1989 m., įsigyta 2005 m. gegužės 3d.
 „Treyarch“ Santa Monikoje, Kalifornijoje, įkurta 1996 m., įsigyta 2001 m.
 „Vicarious Visions“ Olbanyje, Niujorko valstijoje, įkurta 1990 m., įsigyta 2005 m. sausio mėn.

 Uždarytos 
 „Gray Matter Interactive“ Pietų Kalifornijoje, įkurta 1990 m. kaip „Xatrix Entertainment“, įsigyta 2002 m. sausio mėn., prijungta prie „Treyarch“ 2005 m.
 „Infocom“ Kembridže, Masačusetse, įkurta 1979 m. birželio 22 d., įsigyta 1986, uždaryta 1989 m.
 „Luxoflux“ Santa Monikoje, Kalifornijoje, įkurta 1997 m. sausio mėn., įsigyta 2002 m. spalio mėn., uždaryta 2010 m. vasario 11 d.
 „Shaba Games“ San Franciske, Kalifornijoje, įkurta 1997 m. rugsėjo mėn., įsigyta 2002 m., uždaryta 2009 m. spalio 8 d.Activision Lays Off Shaba’s Ranks, Closes Studio (Update).Activision confirms Shaba Studios closure | News.
 „RedOctane“ Mauntn Vju, Kalifornijoje, įkurta 2005 m. lapkričio mėn., įkurta 2006 m., uždaryta 2010 m. vasario 11 d.Activision Shutters Guitar Hero Creators, GH: Van Halen Developers (Update).
 „Sierra Entertainment“ Los Andžele, Kalifornijoje, įkurta 1979 m. kaip „On-line Systems“, įsigyta po susijungimo su „Vivendi“, uždaryta 2008 m.
 „Underground Development“ Foster Sityje, Kalifornijoje, įkurta 1994 m. kaip „Z-Axis“, įsigyta 2002 m. gegužės mėn., uždaryta 2010 m. vasario 11 d.

 Parduotos 
 „Wanako Studios“ Niujorke, Niujorko valstijoje, įkurta 2005 m., įsigyta 2007 m. vasario 20 d. bendrovės „Vivendi Games“, parduota kompanijai „Artificial Mind and Movement“ 2008 m. lapkričio 20 d.
 „Swordfish Studios“ Birmingame, Anglijoje, įkurta 2002 m. rugsėjo mėn., įsigyta 2005 m. bendrovės „Vivendi Universal Games“, parduota įmonei „Codemasters“ 2008 m. lapkričio 14 d.
 „Massive Entertainment“ Malmėje, Švedijoje, įkurta 1987 m., įsigyta 2002 m. bendrovės „Vivendi Universal Games“, parduota įmonei „Ubisoft“ 2008 m. lapkričio 10 d.

 Šaltiniai 

Kategorija:Kompiuterinių žaidimų kūrėjai
Kategorija:Kompiuterinių žaidimų platintojai
Kategorija:JAV kompiuterinių žaidimų įmonės